Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 268/13/8802	Košice I, 21.8.2014
EEČ : 2-63-339-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 21.8.2014, spisová značka 1 Pv 268/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach dňa 13.05.2013 v čase okolo 15.45 hod. na chodníku nachádzajúcom sa v dolinke medzi ulicami XXXXX a XXXXX prechovával u seba pre vlastnú potrebu vysušené vrcholcové časti rastlinného materiálu rodu konope (Cannabis) o celkovej hmotnosti 1,55 g s priemernou koncentráciou 10,4% hmotnostných THC (tetrahydrokanabinolu), z ktorého je možné pripraviť minimálne 5 obvykle jednorázových dávok drogy, ktoré hliadke OKP OR PZ XXXXX vykonávajúcej operatívne previerky dobrovoľne vydal zabalené v papierovej skladačke,  pričom rastliny rodu Cannabis (konopa) sú uvedené v I. skupine omamných látok v zozname omamných a psychotropných látok a látka tetrahydrokanabinol (THC) je uvedená v I. skupine psychotropných látok v zozname omamných a psychotropných látok v zmysle zákona NR SR č. 139/1998 Z.z. o omamných látkach, psychotropných látkach  a  prípravkoch v znení neskorších predpisov.

Uznesením prokurátora Okresnej prokuratúry XXXXX XXXXX zo dňa 21.8.2014, spisová značka 1 Pv 268/13/8802, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresného riaditeľstva PZ v XXXXX, odbor kriminálnej polície  sp. zn. ČVS:ORP-XXXXX-OVK-KE-2013 zo dňa 13.05.2013 bolo začaté trestné stíhanie pre prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona a uznesením vyšetrovateľa  Okresného riaditeľstva PZ v XXXXX, odbor kriminálnej polície  sp. zn. ČVS:ORP-XXXXX-OVK-KE-2013  z 30.05.2013 bolo podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX, trvale bytom XXXXX, ul. XXXXX nezamestnanému pre prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na tom skutkovom základe, že :

- v Košiciach dňa 13.05.2013 v čase okolo 15.45 hod. na chodníku nachádzajúcom sa v dolinke medzi ulicami XXXXX a XXXXX prechovával u seba pre vlastnú potrebu vysušené vrcholcové časti rastlinného materiálu rodu konope (Cannabis) o celkovej hmotnosti 1,55 g s priemernou koncentráciou 10,4% hmotnostných THC (tetrahydrokanabinolu), z ktorého je možné pripraviť minimálne 5 obvykle jednorázových dávok drogy, ktoré hliadke OKP OR PZ XXXXX vykonávajúcej operatívne previerky dobrovoľne vydal zabalené v papierovej skladačke,  pričom rastliny rodu Cannabis (konopa) sú uvedené v I. skupine omamných látok v zozname omamných a psychotropných látok a látka tetrahydrokanabinol (THC) je uvedená v I. skupine psychotropných látok v zozname omamných a psychotropných látok v zmysle zákona NR SR č. 139/1998 Z.z. o omamných látkach, psychotropných látkach  a  prípravkoch v znení neskorších predpisov. 
Uznesením prokurátora Okresnej prokuratúry XXXXX XXXXX sp.zn. 1Pv 268/13-5 z 12.06.2013  bolo podľa § 216 ods. 1 písm. a), c) Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona s určením skúšobnej doby v trvaní 12 (dvanásť) mesiacov. 
Uznesenie o podmienečnom zastavení trestného stíhania sa stalo právoplatným dňa 25.06.2013. Skúšobná doba uplynula dňa 25.06.2014.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 
Pre rozhodnutie o tom, že sa obvinený v skúšobnej dobe osvedčil, je určujúce splnenie podmienok uvedených v § 216 ods. 1 písm. b) a písm. c) Tr. poriadku. Keďže predmetným trestným činom nebola spôsobená škoda, obvinenému nebola uložená povinnosť v súvislosti s náhradou škody. Z výpisu z ústrednej evidencie priestupkov MV SR vyplýva, že obvinený má jeden záznam zo spáchania priestupku - porušenia pravidiel cestnej premávky, za čo mu bola uložená bloková pokuta. Vzhľadom na charakter priestupku tento bol vyhodnotený ako menej závažný, preto  nebolo k tomuto prihliadnuté. Taktiež s prihliadnutím na osobu obvineného, jeho doterajší život a zistenia, že v priebehu skúšobnej doby nebol právoplatne odsúdený pre trestný čin, tiež sa proti nemu nevedie žiadne trestné stíhanie pre trestný čin ako to vyplýva z lustrácie obvineného v GP SR možno konštatovať, že  u obvineného boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania. 
Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať  do 3 dní od jeho oznámenia na Okresnú prokuratúru  XXXXX XXXXX
O sťažnosti, ktorá má odkladný účinok rozhodne  prokurátor Krajskej prokuratúry v Košiciach .
Právoplatnosťou rozhodnutia o tom, že sa obvinený v skúšobnej dobe osvedčil nastávajú účinky zastavenia trestného stíhania.

JUDr. Dagmar Vargová
prokurátorka